ที่ มท ๐๘๑๖.๒/ว ๑๗๗๘	กรมส่งเสริมการปกครองท้องถิ่น

.ถนนนครราชสีมา กทม. ๑๐๓๐๐

๑๕ มิถุนายน ๒๕๖๕

เรื่อง การประกวดบทเรียนผ่านแพลตฟอร์มดิจิทัลทางการเรียนรู้ของกองทุนเพื่อโครงการอาหารกลางวัน
ในโรงเรียนประถมศึกษา (School lunch Digital Learning : SLDL)

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือสำนักงานคณะกรรมการการศึกษาขั้นพื้นฐาน
ที่ ศธ ๐๔๒๘๒/ว ๒๑๕ ลงวันที่ ๙ มิถุนายน ๒๕๖๕	จำนวน ๑ ชุด

ด้วยสำนักงานคณะกรรมการการศึกษาขั้นพื้นฐาน ฝ่ายเลขานุการคณะกรรมการบริหารกองทุนเพื่อโครงการอาหารกลางวันในโรงเรียนประถมศึกษา ได้จัดทำแผนปฏิบัติการ ประจำปี ๒๕๖๕ โครงการสื่อสารและประชาสัมพันธ์การดำเนินงานของกองทุนเพื่อโครงการอาหารกลางวันในโรงเรียนประถมศึกษาอย่างเป็นระบบด้วยช่องทางที่หลากหลายรองรับดิจิทัล โดยมีวัตถุประสงค์ในการเผยแพร่ประชาสัมพันธ์ข้อมูลสารสนเทศและการดำเนินงานของกองทุนเพื่อโครงการอาหารกลางวันในโรงเรียนประถมศึกษา ทั้งนี้ เพื่อเป็นการบูรณาการระหว่างโครงการดังกล่าว ภายใต้สถานการณ์การระบาดของโรคติดเชื้อไวรัสโคโรนา ๒๐๑๙ (Covid-19) และสนองต่อนโยบายและจุดเน้นของกระทรวงศึกษาธิการ ประจำปีงบประมาณ พ.ศ. ๒๕๖๕ ภารกิจของการสร้างโอกาสและความเสมอภาคทางการศึกษา ได้มีการพัฒนาแพลตฟอร์มดิจิทัลเพื่อการเรียนรู้ (School lunch Digital Learning : SLDL) สำหรับใช้เป็นเครื่องมือในการพัฒนาหลักสูตรและสร้างบทเรียนที่ส่งเสริมการเรียนรู้ของนักเรียนในโรงเรียนประถมศึกษาให้มีความรอบรู้ด้านโภชนาการและอาหารที่ปลอดภัย

กรมส่งเสริมการปกครองท้องถิ่นพิจารณาแล้ว เพื่อให้การดำเนินการโครงการดังกล่าวข้างต้น เป็นไปด้วยความเรียบร้อย ขอความร่วมมือจังหวัดประชาสัมพันธ์การประกวดบทเรียนผ่านแพลตฟอร์มดิจิทัลทางการเรียนรู้ของกองทุนเพื่อโครงการอาหารกลางวันในโรงเรียนประถมศึกษา (School lunch Digital Learning : SLDL) ให้องค์กรปกครองส่วนท้องถิ่นแจ้งโรงเรียนในสังกัดที่มีความสนใจประสงค์ส่งผลงานเข้าประกวดบทเรียนผ่านแพลตฟอร์มดิจิทัลทางการเรียนรู้ (School lunch Digital Learning : SLDL) โดยแพลตฟอร์มดิจิทัลทางการเรียนรู้จะเปิดให้ใช้งานระหว่างวันที่ ๑ กรกฎาคม - ๑๙ สิงหาคม ๒๕๖๕ ทั้งนี้ โรงเรียนที่สนใจส่งผลงานเข้าประกวดให้ดำเนินการตามหลักเกณฑ์ที่กำหนด รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

โทรศัพท์ ๐ ๒๒๔๑ ๙๐๐๐ ต่อ ๕๓๒๔

ไปรษณีย์อิเล็กทรอนิกส์ saraban@dla.go.th

๒

ร.อสถ. ..........................................

ผอ.กศ. .........................................

ผอ.กง.ยศ. ....................................

หน.ฝ. ...........................................

หน.ง. ............................................

จนท. ............................................

k_toey

2022-06-15

นพพล เสมคำ

SPM